ચંદ્રયાન-૧ (Sanskrit: [ t͡ʃʌnd̪ɾʌːjaːn][૧][૨] ઉચ્ચાર (help·info)) ભારતનું પ્રથમ ચંદ્ર યાન હતું. તે ભારતીય અવકાશ સંશોધન સંસ્થા, ઇસરો દ્વારા ઓક્ટોબર ૨૦૦૮ના રોજ પ્રક્ષેપિત કરવામાં આવ્યું હતું અને ઓગસ્ટ ૨૦૦૯ સુધી તે કાર્યરત રહ્યું હતું. આ યોજનામાં ચંદ્ર પરિભ્રમણ અને ચંદ્ર પર ઉતરાણ કરનાર યાનનો સમાવેશ થતો હતો. આ યાનને PSLV-XL રોકેટ વડે મોકલવામાં આવ્યું હતું.[૩][૪] જે ૨૨ ઓક્ટોબર ૨૦૦૮ના રોજ સતિશ ધવન સ્પેસ સેન્ટરથી છોડાયું હતું.[૫] વડા પ્રધાન અટલ બિહારી વાજપેયીએ આ યોજનાની જાહેરાત સ્વતંત્રતા દિવસના ભાષણ વખતે ૧૫ ઓગસ્ટ ૨૦૦૩ના રોજ કરી હતી. આ યાન વડે ભારતના અવકાશ સંશોધનને ઘણો લાભ મળ્યો હતો.[૬][૭] ચંદ્રની ભ્રમણ કક્ષામાં યાનનું વાહન ૮ નવેમ્બર ૨૦૦૮ના રોજ મૂકાયું હતું.[૮]